Weermaglede sterf ná botsingFoto: SAPD Die polisie in Limpopo ondersoek ŉ saak van strafbare manslag nadat twee weermaglede Donderdag in ŉ botsing noord van Louis Trichardt oorlede is. Brig. Motlafela Mojapelo, woordvoerder van die polisie, het gesê die ongeluk het op die N1 naby Huntleigh plaasgevind. Twee vragmotors, waarvan een ŉ weermagvoertuig is, was in die rigting van Louis Trichardt op pad toe ŉ aankomende vragmotor se bestuurder vermoedelik beheer verloor en met die ander twee vragmotors gebots het. “Een weermaglid het op die toneel aan sy beserings beswyk en ŉ tweede is dood kort nadat hy by die hospitaal aangekom het,” het Mojapelo gesê. Dit was nie onmiddellik duidelik of enige ander mense in die botsing beseer is nie.